Λεωφόρος Κωνσταντίνου Καραμανλή (Θεσσαλονίκη)

Η Λεωφόρος Κωνσταντίνου Καραμανλή (ή Λεωφόρος Νέα Εγνατία) είναι βασικός οδικός άξονας της Θεσσαλονίκης. Αποτελεί τη συνέχεια της Οδού Εγνατίας  (από το ύψος της οδού Καυταντζόγλου) από τα βόρεια και της Εθνικής Οδού Θεσσαλονίκης - Μουδανιών, στην περιοχή της Νέας Ελβετίας, από νότια. 

Διαθέτει τρεις λωρίδες κυκλοφορίας ανά κατεύθυνση με νησίδα και διασταυρώνεται με σημαντικούς δρόμους της Θεσσαλονίκης, όπως οι οδοί Παπάφη, Κατσιμίδη,  Παπαναστασίου, Κλεάνθους,  28ης Οκτωβρίου, Μάρκου Μπότσαρη, 25ης Μαρτίου και Βούλγαρη. Επιπλέον, επί της λεωφόρου βρίσκεται το Ιπποκράτειο Νοσοκομείο και γίνονται έργα του μετρό, για τον μελλοντικό σταθμό Παπάφη (στη συμβολή με την οδό Παπάφη).

Κωνσταντίνου Καραμανλή